नई दिल्ली। शुक्रवार की रात को सदी का सबसे बड़ा चंद्रग्रहण लगने जा रहा है, चंद्र ग्रहण की शुरुआत भारतीय समय के मुताबिक 27 जुलाई को रात 11 बजकर 54 मिनट 02 दो सेकेंड पर होगी, जबकि पूर्ण चंद्रग्रहण रात 01 बजकर 51 मिनट 08 सेकेंड पर होगा। चंद्र ग्रहण के दौरान 'ब्लड मून' देखने को मिलेगा यानी इस दौरान चांद लाल रंग का दिखेगा, वैसे तो ये खगोलीय घटना है लेकिन हमारे यहां इसे धर्म से जोड़ दिया गया है इसलिए ग्रहण के वक्त ना तो लोग कुछ खाते-पीते हैं और ना ही शुभ काम करते हैं, इस दौरान लोगों को कहा जाता है कि वो पूजा-पाठ करें, घरों को शुद्द रखें और ईश्वर का ध्यान करें।